Ο Γιάννης Ανέστης συμπεριελήφθη στην κορυφαία 11αδα της 3ης αγωνιστικής της φάσης των ομίλων του Europa League, μετά την εντυπωσιακή του εμφάνιση στην αναμέτρηση της Μίλαν με την ΑΕΚ (0-0) την Πέμπτη.

«Μια εμπνευσμένη εμφάνιση τερματοφύλακα από τον Ανέστη σταμάτησε την Μίλαν και η ΑΕΚ απέσπασε ισοπαλία χωρίς γκολ στο Σαν Σίρο. Ο Ανέστης έκανε οκτώ αποκρούσεις, τρεις εκ των οποίων πραγματικά εντυπωσιακές, ενώ "καθάρισε" και τέσσερις φάσεις. Συνολικό ranking 69», αναφέρεται στην επίσημη ιστοσελίδα της UEFA για τον 26χρονο διεθνή τερματοφύλακα της Ένωσης.